
SMILTENES NOVADA PAŠVALDĪBAS DOME
Reģ. Nr. 90009067337, Dārza iela 3, Smiltene, Smiltenes novads, LV-4729
tālr. 64774844, e-pasts pasts@smiltenesnovads.lv

Smiltenē

APSTIPRINĀTI
ar Smiltenes novada pašvaldības domes 
2026.gada 20.augusta lēmumu Nr.279
(sēdes protokols Nr.12, 12.§.)

Pašvaldības nekustamā īpašuma “Kastaņi”-10, Mēros, Bilskas pagastā, 
Smiltenes novadā, atsavināšanai izsolē ar augšupejošu soli
ELEKTRONISKĀS IZSOLES NOTEIKUMI

I. Vispārīgie noteikumi
1.1. Šie izsoles noteikumi paredz kārtību, kādā organizējama Smiltenes novada pašvaldības nekustamā īpašuma “Kastaņi”-10, Mēros, Bilskas pagastā, kadastra numurs 9444 900 0084, atsavināšanas procedūra, pārdodot to elektroniskā izsolē ar augšupejošu soli (turpmāk arī – Izsole). 
1.2. [bookmark: _Hlk66797565]Elektronisko izsoli organizē atbilstoši Publiskas personas mantas atsavināšanas likumam. Elektroniskā izsole notiek elektronisko izsoļu vietnē - Tiesu administrācijas Izpildu lietu reģistra modulī Elektronisko izsoļu vietne, kas izveidota saskaņā ar Civilprocesa likuma 605.1 pantu. Elektroniskā izsole notiek ievērojot Publiskas personas mantas atsavināšanas likumu, normatīvos aktus par kārtību, kādā veic darbības elektronisko izsoļu vietnē, un šos izsoles noteikumus.
1.3. Izsoli organizē un vada Smiltenes novada pašvaldības Mantas novērtēšanas, atsavināšanas un izsoles komisija.
1.4. Nekustamā īpašuma nosacītā cena – 9120,00 euro (deviņi tūkstoši viens simts divdesmit euro, 00 centi), kas ir izsoles sākumcena. Visa nosolītā nekustamā īpašuma cena tiek samaksāta eiro.
1.5. Izsoles solis – 100,00 euro (viens simts euro, 00 centi). 
1.6. [bookmark: _Hlk38372702][bookmark: _Hlk38371285]Nodrošinājuma nauda – 10% (desmit procenti) no nekustamā īpašuma nosacītās cenas, t.i. 912,00 euro (deviņi simti divpadsmit euro, 00 centi), ieskaitāma Smiltenes novada pašvaldības kontā, reģ. Nr. 90009067337, AS “SEB banka” norēķinu kontā: Nr. LV88UNLA0050021788959, kods UNLALV2X, maksājuma mērķī norādot “Nodrošinājums par Kastaņi-10, Bilskas pagasts”. Nodrošinājums uzskatāms par iesniegtu, ja attiecīgā naudas summa ir ieskaitīta norādītajā norēķinu kontā.
1.7. Sludinājumi par nekustamā īpašuma izsoli publicējami laikrakstā „Latvijas Vēstnesis”, pašvaldības bezmaksas informatīvajā izdevumā un Smiltenes novada pašvaldības tīmekļa vietnē. 
1.8. Ar izsoles noteikumiem var iepazīties elektroniski Smiltenes novada pašvaldības tīmekļa vietnē www.smiltenesnovads.lv un elektronisko izsoļu vietnē https://izsoles.ta.gov.lv. Sludinājums publicēts portālā ss.com
1.9. Lēmumu par atkārtotu izsoli vai atsavināšanas procesa pārtraukšanu pieņem Smiltenes novada pašvaldības dome.

II. Nekustamā īpašuma raksturojums
2.1. Nekustamais īpašums “Kastaņi”-10, Mēros, Bilskas pagastā, kadastra numurs 9444 900 0084, sastāv no dzīvokļa īpašuma ar platību 69,7 m² un kopīpašuma 630/8575 domājamās daļas no būves (ēkas kadastra apzīmējums 9444 010 0039 001) un kopīpašuma 630/8575 domājamās daļas no zemes ar kadastra apzīmējumu 9444 010 0039.
2.2. Īpašuma piederību Smiltenes novada pašvaldībai apliecina ieraksts Vidzemes rajona tiesas Bilskas pagasta zemesgrāmatas nodalījumā Nr. 111 10.
III. Nekustamā īpašuma turpmākās izmantošanas nosacījumi, apgrūtinājumi
3.1. Jebkurai darbībai nekustamajā īpašumā jāatbilst spēkā esošajiem teritorijas plānojumiem konkrētajā teritorijā un to sastāvā esošajos saistošajos teritorijas izmantošanas un apbūves noteikumos noteiktajam, Latvijas būvniecības noteikumiem u.c. normatīvajiem aktiem, kas regulē darbību nekustamajā īpašumā un ar to.

IV. Izsoles dalībnieki
4.1. Par izsoles dalībnieku var kļūt jebkura fiziska vai juridiska persona, kurai ir tiesības iegūt Latvijas Republikā nekustamo īpašumu, un kura līdz reģistrācijas brīdim ir iemaksājusi šo noteikumu 1.6.punktā minēto nodrošinājumu un autorizēta dalībai izsolē un kurai nav Valsts ieņēmuma dienesta administrēto nodokļu (nodevu) parādu Latvijas Republikā, vai valstī kurā tas reģistrēts, tajā skaitā valsts sociālās apdrošināšanas iemaksu parādi, kas kopsummā pārsniedz 150 EUR, kā arī maksājumu (nodokļi, nomas maksājumi utt.) parādu attiecībā pret Smiltenes novada pašvaldību.
4.2. Izsoles dalībniekam nedrīkst būt pasludināta maksātnespēja, tam nav uzsākts likvidācijas process, tā saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.

V. Izsoles pretendentu reģistrācija Izsoļu dalībnieku reģistrā
[bookmark: _Hlk42890522]5.1. Pretendentu pieteikšanās izsolei notiek elektronisko izsoļu vietnē https://izsoles.ta.gov.lv uzturētā izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālajā izdevumā “Latvijas Vēstnesis” tīmekļa vietnē www.vestnesis.lv . 
5.2. Izsoles pretendenti - fiziskas personas, kuras vēlas savā vai cita vārdā vai juridiskās personas vārdā pieteikties izsolei, elektronisko izsoļu vietnē https://izsoles.ta.gov.lv  norāda: 
5.2.1.Fiziska persona: 
5.2.1.1. Vārdu, uzvārdu; 
5.2.1.2. Personas kodu vai dzimšanas datumu (persona, kurai nav piešķirts personas kods); 
5.2.1.3. Kontaktadresi; 
5.2.1.4. Personu apliecinoša dokumenta veidu un numuru; 
5.2.1.5. Norēķinu rekvizītus (kredītiestādes konta numurs, uz kuru personai atmaksājama nodrošinājuma summa); 
5.2.1.6. Personas papildu kontaktinformāciju – elektroniskā pasta adresi un tālruņa numuru (ja tāds ir). 
5.2.2. Fiziska persona, kura pārstāv citu fizisku vai juridisku personu, papildus punktā norādītajam, sniedz informāciju par: 
5.2.2.1. Pārstāvamās personas veidu; 
5.2.2.2. Vārdu, uzvārdu fiziskai personai vai nosaukumu juridiskai personai; 
5.2.2.3. Personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai; 
5.2.2.4. Kontaktadresi; 
5.2.2.5. Personu apliecinoša dokumenta veidu un numuru fiziskai personai; 
5.2.2.6. Informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu; 
5.2.2.7. Informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi); 
5.2.2.8. Attiecīgās lēmējinstitūcijas lēmumu par nekustamā īpašuma iegādi juridiskajai personai. 
5.3. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību. 
5.4. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no vienotajā valsts un pašvaldību portālā www.latvija.lv  piedāvātajiem identifikācijas līdzekļiem. 
5.5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
5.6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
5.7. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
5.8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
5.9. Izsoles pretendents netiek reģistrēts, ja:
5.9.1. nav vēl iestājies vai ir beidzies pretendentu reģistrācijas termiņš;
5.9.2. ja nav izpildīti visi šo noteikumu 5.2.1.punktā vai 5.2.2.punktā minētie norādījumi;
5.9.3. konstatēts, ka pretendentam ir izsoles noteikumu 4.punktā minētās parādsaistības;
5.9.4. fiziskā vai juridiskā persona saskaņā ar spēkā esošajiem normatīvajiem aktiem nevar iegūt savā īpašumā zemi.
5.10. Izsoles rīkotāji nav tiesīgi līdz izsoles sākumam sniegt informāciju par izsoles pretendentiem.

VI. Izsoles norise
6.1. Izsole sākas elektronisko izsoļu vietnē https://izsoles.ta.gov.lv sludinājumā noteiktajā datumā un laikā pēc informācijas publicēšanas oficiālajā izdevumā “Latvijas Vēstnesis” un Smiltenes novada pašvaldības tīmekļvietnē.
6.2.	Izsolei autorizētie Izsoles dalībnieki ir tiesīgi izdarīt solījumus elektronisko izsoļu vietnē visā izsoles norises laikā, ievērojot noteikto izsoles soli.
6.3.	Ja pēdējo 5 (piecu) minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
6.4.	Ja izsoles norises laikā tiek konstatēti būtiski tehniski traucējumi elektronisko izsoļu vietnes darbībā, kas var ietekmēt izsoles rezultātu, izsoles norise un termiņi tiek regulēti atbilstoši elektronisko izsoļu vietnes darbību reglamentējošo normatīvo aktu noteikumiem un vietnes uzturētāja paziņojumiem.
6.5.	Pēc izsoles noslēgšanas solījumus vairs nereģistrē un elektronisko izsoļu vietnē tiek fiksēts izsoles noslēguma datums, laiks un pēdējais (visaugstākais) izdarītais solījums.
6.6.	Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
6.7.	Pēc izsoles noslēgšanas sistēma automātiski sagatavo izsoles aktu. Izsoles komisija apstiprina izsoles rezultātus (izsoles aktu) un nosūta izsoles uzvarētājam izziņu par izsolē veicamajiem norēķiniem. Rīkojumu par izsoles rezultātu apstiprināšanu un mantas nodošanu īpašumā Smiltenes novada pašvaldības domes priekšsēdētājs izdod pēc pirkuma maksas pilnīgas saņemšanas.
6.8.	Izsoles dalībnieks, kurš nosolījis visaugstāko cenu, bet kuram pēc izsoles noslēgšanas tiek konstatēti šo noteikumu 4. nodaļā minētie ierobežojumi vai kurš atsakās slēgt līgumu Noteikumos paredzētajā termiņā, iesniegto nodrošinājuma naudu zaudē, un tā tiek ieskaitīta Pašvaldības pamatbudžetā.
6.9.	Ja izsolei ir autorizējušies dalībnieki, bet izsoles laikā nav izdarīts neviens solījums (nav pārsolīta izsoles sākumcena), izsole tiek atzīta par nenotikušu. Šādā gadījumā iemaksātā nodrošinājuma nauda dalībniekiem tiek atmaksāta Noteikumos noteiktajā kārtībā.

VII. Izsoles rezultātu apstiprināšana un līguma noslēgšana
7.1. Izsoles komisija 7 (septiņu) darba dienu laikā pēc izsoles noslēgšanas izsniedz izsoles uzvarētājam paziņojumu (izziņu) par pirkuma summu un veicamajiem norēķiniem. 
7.2. Izsoles dalībniekam, kurš nosolījis visaugstāko cenu, pēc paziņojuma saņemšanas ne vēlāk kā 14 (četrpadsmit) dienu laikā jāpārskaita norādītajā bankas kontā pirkuma summa, kas atbilst starpībai starp augstāko nosolīto cenu un jau iemaksāto nodrošinājuma naudu. Pēc maksājuma veikšanas maksājumu apliecinošie dokumenti (par pirkuma summu) jāiesniedz Smiltenes novada pašvaldības administrācijā vai jānosūta elektroniski uz e-pasta adresi: pasts@smiltenesnovads.lv. 
7.3. Ja augstāko cenu nosolījušais Izsoles dalībnieks Noteikumu 7.2. punktā noteiktajā termiņā nav pilnībā norēķinājies, viņš zaudē tiesības slēgt pirkuma līgumu par nosolīto nekustamo īpašumu. Šādā gadījumā iemaksātā nodrošinājuma nauda attiecīgajam dalībniekam netiek atmaksāta un tiek ieskaitīta pašvaldības budžetā. 
7.4. Ja augstākās cenas nosolītājs Noteikumu 7.2. punktā noteiktajā termiņā nav samaksājis pirkuma summu, Izsoles komisija par to elektroniski informē Izsoles dalībnieku, kurš nosolījis nākamo augstāko cenu. Šim dalībniekam ir tiesības vienas nedēļas laikā no paziņojuma nosūtīšanas dienas paziņot pašvaldībai par nekustamā īpašuma pirkšanu par paša solīto augstāko cenu. Pirkuma summa nākamajam augstākās cenas nosolītājam jāsamaksā divu nedēļu laikā no uzaicinājuma saņemšanas dienas. 
7.5. Ja Noteikumu 7.4. punktā minētais Izsoles dalībnieks atsakās no nekustamā īpašuma pirkšanas vai Noteikumu 7.4. punktā noteiktajā termiņā nesamaksā paša nosolīto cenu, izsole tiek atzīta par nenotikušu un tiek piemēroti Noteikumu 8. nodaļas nosacījumi.
7.6. Izsoles rezultātu apstiprina ar Smiltenes novada pašvaldības domes priekšsēdētāja rīkojumu.
7.7. Pirkuma līgumu pircējs paraksta 30 (trīsdesmit) dienu laikā pēc izsoles rezultātu apstiprināšanas ar Smiltenes novada pašvaldības domes priekšsēdētāja rīkojumu.
7.8. Pirkuma līgumu pašvaldības vārdā paraksta Smiltenes novada pašvaldības domes priekšsēdētājs.

VIII. Nenotikusi izsole
8.1.	Izsoles komisija pieņem lēmumu par izsoles atzīšanu par nenotikušu, ja: 
8.1.1.	uz izsoli nav autorizēts neviens izsoles dalībnieks; 
8.1.2.	izsole bijusi izziņota, pārkāpjot šos noteikumus vai Publiskas personas mantas atsavināšanas likumu; 
8.1.3.	tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums; 
8.1.4.	neviens izsoles dalībnieks nav pārsolījis izsoles sākumcenu; 
8.1.5.	izsoles dalībnieks, kurš nosolījis izsolāmo nekustamo īpašumu, nav parakstījis pirkuma līgumu Noteikumos paredzētajā termiņā; 
8.1.6.	neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā; 
8.1.7.	izsolāmo nekustamo īpašumu nopirkusi persona, kurai saskaņā ar šiem noteikumiem un normatīvajiem aktiem nav bijušas tiesības piedalīties izsolē.

IX. Izsoles rezultātu apstrīdēšana
9.1. Sūdzības par Izsoles komisijas vai rīkotāja darbībām ieinteresētā persona var iesniegt Smiltenes novada pašvaldībā 7 (septiņu) dienu laikā no izsoles noslēguma dienas (izsoles akta sagatavošanas dienas). Sūdzības iesniegšana neaptur izsoles rezultātu apstiprināšanu un tālāko procesu, ja vien Smiltenes novada pašvaldības dome nelemj citādi.
9.2. Smiltenes novada pašvaldības domes priekšsēdētāja rīkojumu par izsoles rezultātu apstiprināšanu ieinteresētā persona var pārsūdzēt Administratīvajā rajona tiesā 1 (viena) mēneša laikā no rīkojuma spēkā stāšanās dienas, saskaņā ar Administratīvā procesa likuma noteikumiem.

